google/wiki40b huggingface dataset:
Georg Bertram Adolf von Numers

Georg Bertram Adolf von Numers (12. aprill 1873 Viljandi – surmaaeg ja -koht teadmata) oli Eesti baltisaksa entomoloog.

Elulugu

1892. aastal lõpetas Numers Viljandi Gümnaasiumi, õppis 1892–93 Tartu ülikoolis zooloogiat ja agronoomiat, jätkas õpinguid Müncheni ja Bonni ülikoolis, lõpetas viimase 1896. Oli seejärel aastani 1917 Peterburis riigiametnik. 1920 opteerus Eestisse, asus Tartusse.
Tegeles juba üliõpilasena liblikate kogumise ja kasvatamisega. Tegi uurimisreise Lapimaale, Väike-Aasiasse, Krimmi, Itaaliasse ning mitmele poole Kesk-Euroopasse. Oli sidemeis paljude Euroopa silmapaistvate entomoloogidega. Omas suurt palearktiliste liblikate kogu. Jätkas entomoloogiauuringuid ka Tartus, hakkas harrastusteadurina kontrollima ja korrastama Tartu Ülikooli Zooloogiamuuseumi ning Loodusuurijate Seltsi (LUS) liblikate kogusid. Tänu rikkalikele etoloogia- ja süstemaatikateadmistele abistas edukalt Eesti lepidopterolooge. Tal õnnestus esmakordselt kasvatada Malacodea regelaria, samuti saada hübriid liikidest Odontosia sieversi ja Odontosia carmelita ning Tartu ümbrusest Eestist esmaleiuna kogutud Larentia infuscata röövikutest valmikute kasvatamine. Peterburis töötades oli valitud Vene Entomoloogia Seltsi liikmeks, Eestis osales aktiivselt LUS-is (aastast 1938 korrespondentliige), mille väljaannetes avaldas ka oma kirjutisi. 1939 loobus Eesti kodakondsusest ning siirdus koos perega Saksamaale.
Johannes I (paavst)

Paavstiks saamine

Johannes I pühitseti paavstiks 13. augustil 523.

Visiit Konstantinoopolisse

Johannes I oli esimene paavst, kes tegi ametliku pastoraalse visiidi Itaaliast mujale.
Ida-Rooma keiser Justinus I alustas aastal 523 ariaanide tagakiusamist, mida taunis idagootide kuningas Theoderich Suur, kes oli ise ariaan.
Theoderich kutsus paavsti Ravennasse ja tegi talle ülesandeks minna piiskoppide ja senaatorite delegatsiooni koosseisus Konstantinoopolisse, kus ta pidi keisrit veenma ariaanide tagakiusamist lõpetama, neile tagastama pühakojad ja vägisi katoliiklusesse pööratud ariaanidel lubama taas tegeleda arianismiga. Paavst ei soostunud viimase nõudega, kuid kuningas lootis selle nõude läbisurumiseks Konstantinoopolis ülejäänud delegaatidele.
Delegatsioon lahkus aastal 525 Ravennast ja jõudis enne ülestõusmispühi Konstantinoopolisse. Paavst sai Konstantinoopolis suurejoonelise vastuvõtu osaliseks. Suur osa linnaelanikest ja keiser Justinus tulid paavstile 12 miili kaugusele linnast vastu. Ülestõusmispüha missat tähistati Hagia Sophia kirikus 19. aprillil ladina liturgia järgi.
Läbirääkimistel nõustus keiser täitma Theoderichi kõik nõudmised, välja arvatud arianismi ametlikku tunnustamist.
Paavst pöördus seejärel tagasi Ravennasse. Theoderich sattus delegatsiooni tagasipöördumisel raevu, kuna ta lootis, et paavst saavutab visiidi käigus arianismi tunnustamise. "Liber Pontificalise" järgi vangistas ta paavsti ja kohtles teda karmilt.

Liturgilised otsused

Johannes I ordineeris "Liber Pontificalise" järgi 15 piiskoppi. Tema ajast on teada vaid üks uus kardinal – kardinalpreester Andreas.

Johannes I kultuuriloos

Johannes I ajal tutvustas Dionysius Exiguus oma ajaarvamise süsteemi. Paavst tunnustas tema süsteemi.
"Liber Pontificalise" järgi dekoreeriti tema ajal Rooma Peetri kiriku aatrium, renoveeriti Rooma Santi Nereo ed Achilleo kirik ja taastati mitu Rooma kalmistut. Commodilla ja Priscilla kalmistutele ehitati tema ajal kirikud.

Allikad

Johannes I-le on omistatud kiri peapiiskop Zachariasele ja kiri Itaalia piiskoppidele, kuid neid kirju on peetud apokrüüfilisteks.

Surm

Johannes I suri 18. mail 526 Ravennas traditsiooni järgi nälga ja maeti 27. mail Rooma Peetri kirikusse.
Teda austatakse katoliku kirikus pühakuna ja märtrina. Tema mälestuspäev on 18. mai.
International School of Estonia

Ajalugu

International School of Estonia loodi 1995. aastal diplomaatide ja ärimeeste algatusel nende laste jaoks. Esimesel õppeaastal alustas õppetööd 17 õpilast algklassides, ning tunnid toimusid kortermajas. 1997. aastal kolis kool ühte Tallinna Tervishoiu Kõrgkooli (toona Tallinna Meditsiinikool) tiiba. Esimene 9. klass avati 1998. aastal ja selleks ajaks oli õpilaste arv kasvanud 70ni. Aastal 2000 kolis kool oma praegusesse hoonesse Juhkentali tänaval, mida algul jagati Estonian Business Schooli gümnaasiumiga, kuid järgmisel aastal sai kool hoone ainsaks asukaks.
2000. aastal ületas õpilaste arv esmakordselt 100, ning avati kooli esimene 10. klass. 2003. aastal said nendest õpilastest kooli esimesed gümnaasiumivilistlased. Samal aastal sai ISE-st esimene Eestis asuv International Baccalaureate poolt akrediteeritud IB maailmakool, ning 2005. aasta kevadel lõpetas kooli esimene IB Diploma-klass. Koolil on 2005. aastast leping Tallinna Spordihalliga nende rajatiste kasutamiseks kehalise kasvatuse jaoks. 2007. aastal renoveeriti täielikult kooli raamatukogu, ning alates 2009. aastast on igal suvel mõni hoone osa renoveeritud (sh laboratoorium teadusainete jaoks, mänguväljak, söökla, vannitoad jne).

Õppetöö

International School of Estonia õpetab International Baccalaureate (IB) õppekava järgi, ning on esimene kool Eestis, mis õpetab seda programmi igas kooliastmes. Kool on jagatud kolme astmesse – Primary Years Programme (PYP, eelkool – 5. klass), Middle Years Programme (MYP, 6.–10. klass) ning Diploma Programme (DP, 11.–12. klass). Alates 2017. aasta märtsist on kool igas astmes International Baccalaureate Organization'i (IBO) poolt akrediteeritud. Lisaks tavapärasele õppetööle tähtsustab IB õppekava ka arusaamist, õpilase enda mõtlemist ning materjali maailma konteksti panemist. ISE õpilased ja õpetajad toetavad seega ka erinevaid heategevusorganisatsioone ja asutusi nii Eestis kui mujal maailmas. Varem on koostööd tehtud Toidupangaga, Vao pagulaskeskusega ja Tallinna Naiste Kriisikoduga.

Diploma Programme

Diploma Programme on IB poolt loodud kursus 11. ja 12. klassi õpilastele. Kursus on eriline selle poolest, et õpilased saavad ise valida kuus ainet, mida nad õppida soovivad. Kolm nendest ainetest tuleb läbida kõrgemal tasemel (Higher Level), kolm neist harilikul (Standard Level). Lisaks sellele peavad õpilased läbima Theory of Knowledge (teadmisteooria) tunnid, kindla arvu Creativity, Activity, Service (Loovus, tegevus, teenistus) programmi kogemusi ning kirjutama Extended Essay (pikendatud essee) enda poolt valitud teemal. Pärast DP kursuse edukat läbimist saab õpilane lisaks ISE diplomile ka IB diplomi. Soovi korral ei pea õpilane IB-programmi läbima ning sel juhul saab ta ainult ISE diplomi.
Eeva Park

Eeva Park (kuni 1970. aastani Eeva Hint; sündinud 9. septembril 1950) on eesti kirjanik.
Aastatel 1958–1967 õppis ta Tallinna 10. Keskkoolis, lõpetas 1970. aastal Tallinna 16. Keskkooli. Töötas ametnikuna 1970. aastal Tallinnas ENSV Oktoobrirevolutsiooni ja Sotsialistliku Ülesehitamise Keskarhiivis, batikamaalijana 1973–1975 vabrikus Tekstiil, portselanimaalijana 1975–1980 kunstikombinaadis Ars, laborandina 1981–1985 Sakus Eesti Maaviljeluse Instituudis. Hiljem on ta olnud vabakutseline literaat.

Isiklikku

Ta on Aadu Hindi ja Minni Nurme tütar.
Tietomaa

Tietomaa (Tiedekeskus Tietomaa) on teaduskeskus Soomes Oulus.
See asub kesklinna lähedal Myllytulli piirkonnas 700 m kaugusel Oulu raudteejaamast endises nahatööstuse hoones.
Tietomaa avati Soome esimese teaduskeskusena 1988. aastal. Keskuse ülesanne on tutvustada tavainimestele teaduse ja tehnika saavutusi lõbusal ja köitval viisil.
Tietomaa külastusrekord on 2008. aastast (74 567 külastust).
Raadio HIT FM

Raadio HIT FM on muusikaraadio, mis alustas tööd 17. novembril 2014 Tallinnas Solarise Keskuses.
Peamiselt mängitakse 1980.–1990. aastate hitte ning lisaks ka varasemate ja hilisemate kümnendite menulugusid. 
Raadiojaamas figureerivad põhiliselt selle asutajad Priit Allas, Aivar Sirelpuu, Urmas Linnamägi, kuid ka mitmed teised. Reedel ja laupäeval (kella 22–01) on eetris saade "HIT FM ÖÖRAADIO", kus mängitakse kuulajate lemmiklugusid ning lisaks postkastile on avatud otse-eetri telefon. 
Raadiojaama toimetus asub Tallinnas Solarise keskuses. 
Sagedused: Tallinn 88,3 MHz, Tartu 103,0 MHz, Pärnu 96,4 MHz.
Finnmargi vapp

Finnmargi vapp on Norra maakonna Finnmargi vapp. Vapp võeti kasutusele 1967. aastal.
Sellel kujutatakse ühe torniga kuldset lossi mustal taustal.
Kuldne loss sümboliseerib Vardøhusi kindlust.
Konstitutsioonikaitse Büroo

Rahvusvaheline koostöö

2011. aasta algusest on Konstitutsioonikaitse büroo NATO tsiviilluure komitee (Civilian Intelligence Committee) juhtasutus. Uue organisatsiooni töös osalevad alliansi liikmesriikide enam kui 40 eriteenistust.
Jay maakond

Ajalugu

Maakond moodustati 7. veebruaril 1835.
Rate.ee

Rate.ee või Rate ([reit], slängis ka kirjapildis reit) on Eesti suhtlusvõrgustik.
Nimi tuleb ingliskeelsest sõnast to rate, mis tähendab "hindama" ja Eesti ülemdomeenist .ee. Kasutajad saavad oma ankeeti ehk profiili lisada oma kirjelduse, laadida üles pilte ning vaadata teiste pilte, neid hinnata ja kommenteerida. Lisaks saavad kasutajad üksteisele kirjutada sõnumeid, on olemas foorum ja jututuba. Lisaks nendele tasuta võimalustele tuleb mõnede tegevuste eest maksta SMS-sõnumiga (näiteks 10 punktiga hindamine maksab 10 krooni).
Portaali peamine autor ja algataja on Andrei Korobeinik, kes avas selle 1. mail 2002. aastal.
Rate.ee haldaja ja Rate kaubamärgi omanik on firma Serenda Invest OÜ, millest 49% kuulus Korobeiniku firmale Rate Solutions OÜ ning 51% telekommunikatsioonifirmale EMT, kes ostis selle osaluse 2006. aasta märtsi alguses veidike vähem kui 40 miljoni krooni eest. 2012. aastal ostis Korobeinik EMT-lt Rate.ee tagasi. Portaali külastatavus langenud rohkem kui 400 tuhandelt (nädal 08/2008) umbes 27 tuhandeni (nädal 49/2016).

Rater

Rater on programm, mis automatiseerib muidu inimese poolt läbi viidava mingi tegevuse (nagu näiteks piltide hindamine, kommenteerimine jne) Eesti suhtlemisportaalis rate.ee.

Raterape

Raterape vabastab pidevast rate.ee hindamisest, ja hindab kasutaja eest, kogudes talle punkte. Programmi uuendati viimati 19.06.2004.
ja peale seda pole enam uuendatud, sest rate.ee meeskond on selle kõikvõimalikud variandid ära blokeerinud ja kuna selle programmi kirjutaja on meie seast lahkunud.

Liberate

Liberate vabastab pidevast rate.ee külastamisest, kontrollides, kas kasutajale on uusi kirju, kommentaare vms.
Jevgenia Litvinova

Jevgenia Litvinova (sündinud Jevgenia Mahhotina, ka Eugenia Litvinova; 13. detsember 1877 Peterburi – 1945 Dresden) oli baleriin ja balletipedagoog.
Ta õppis aastatel 1886–1895 Peterburi teatrikoolis, täiendas end Nikolai Legati juures. Tantsis aastatel 1895–1913 Peterburi Maria Teatris, tõustes I järgu solistiks.
Ta elas aastast 1913 Tallinnas, juhtis aastatel 1918–1939 oma balletistuudiot (E. Litvinova balletistuudio). Ta korraldas õpilaste balletiõhtuid, esines nendega ka Riias ja Stockholmis. Tema õpilasteks olid Lilian Looring, Emmy Holz, Rahel Olbrei, Robert Rood, Nadežda Taarna, Anna Ekston, Alja Elbing, Erna Sadde, Jelena Izerovitš, Liia Leetmaa ja Ada Ahi. Ta oli Pariisis Rahvusvahelise Tantsuühingu asutajaid.
Ta lahkus aastal 1939 Saksamaale.

Isiklikku

Ta oli abielus Tallinna komandandi S. Litvinoviga.
Kehavedelik

Patoloogia

Patoloogiaga seostatakse (teatud tingimustel) enim näiteks järgmisi kehavedelikke: astsiit, mäda, okse, roe, röga, turse, ödeem jt.

Biokeemias ja kliinilises meditsiinis

Kehavedelike biokeemiline koostis võib näidata inimorganismis toimuvaid patoloogilisi muutusi, häireid ja ka haiguslikke seisundeid. Seetõttu kasutatakse kliinilises meditsiinis hulgaliselt analüüse, näit vere- ja uriinianalüüse, tuvastamaks patoloogiat ja/või kinnitamaks diagnoosi ja ka välistamaks haigusi.
František Běhounek

Haridustee ja töökäik

Běhounek õppis Praha ja Pariisi ülikoolides. Pariisis õppis ta Marie Curie laboratooriumis, oli väga huvitatud radioloogiast. Tuli Pariisist tagasi Prahasse 1922. aastal. Curie abiga asutas ta radioloogia instituudi. Peaaegu aasta aega tegeles ta teadustöödega Jáchymovi uraanikaevandustes. Tegeles ka elektriteemade ja atmosfääriradioaktiivsusega, tundis huvi kosmilise kiirguse vastu. 1956. aastal sai ta teadusdoktoriks (dr. rer. nat.).
1926. aastal osales Běhounek Roald Amundseni ekspeditsioonis põhjapoolusele dirižaablil Norge. 1928. aastal osales ta uues ekspeditsioonis põhjapoolusele õhulaeval Italia, pärast selle avariid päästeti ta koos ülejäänud katastroofi üle elanud meeskonnaga Nõukogude jäälõhkuja Krassin (laeva kapten Karl Jõgi) poolt.
Aastatel 1933–1954 töötas Běhounek Praha Ülikoolis. 1954. aastast oli ta Tšehhi tehnikumi professor, 1951. aastast Onkoloogiainstituudi juhataja, 1956. aastast juhataja Tuumafüüsika instituudis. Alates 50. eluaastast tegi koostööd UNESCO-ga.
Lään (haldusüksus)

Lään (rootsi keeles län, soome keeles lääni) on 1. järgu haldusüksus Rootsis ja 2009. aastani Soomes ning kunagine haldusüksus Taanis.

Rootsi

Rootsi jaguneb praegu 21 lääniks.

Ajalugu

Birger Jarl ja Magnus Aidalukk kehtestasid lossiläänid (slottslän), kui ledung kujundati ümber kindlateks maksudeks. Olid ka kuningliku perekonna liikmete ülalpidamisläänid, pandiläänid laenude puhul eraisikutelt kroonile ja teenistusläänid vastutasuks sõjaväeteenistuse eest. 
1634. aasta valitsemisreformiga kehtestati läänisüsteem. Esialgsed läänid kajastuvad ajaloolistes maakondades. 
Aastast 1810 on jaotus läänideks põhijoontes säilinud. Viimasel ajal on siiski toimunud kolm suuremat muudatust. Aastal 1968 liideti Stockholmi linn Stockholmi lääni koosseisu. 1. jaanuaril 1997 liideti Kristianstadi lään ja Malmöhusi lään Skåne lääniks. 1. jaanuaril 1998 moodustati Västra Götalandi lään, kuhu ühendati varasemad Göteborgi ja Bohusi lään, Älvsborgi lään ja Skaraborgi lään, välja arvatud Habo vald ja Mullsjö vald.

Halduskorraldus

Poliitilisi funktsioone täidavad maavolikogu (landstingsfullmäktige), mille valib rahvas, ja maavalitsus (länsstyrelse), mis on riigi organ läänis.

Landsting

Landsting on teise astme kohalik omavalitsus, mille poliitiline organ on maavolikogu (landstingsfullmäktige). Maavolikogu nimetab landsting'i valitsuse, mis juhib ja koordineerib landsting'i tööd. Landsting'i kompetentsis on tähtsaimal kohal tervishoiuküsimused. Tavaliselt on selle kompetentsis ka haridus, kultuur (peamiselt lääni muusikaasutused, teatrid ja muuseumid) ning majanduse toetamine. Ühistranspordi valdkond on sageli jaotatud landsting'i ja valdade vahel. landsting'i tegevust finantseeritakse riigieelarvest ja landsting'ii maksudest. Seda reguleerib muuhulgas omavalitsusseadus.   
Kolmes läänis on halduskorraldises omapärad. Gotlandi läänis landsting puudub ja selle ülesandeid täidab Gotlandi vald. Skåne läänis ja Västra Götalandi läänis on landsting'ile katseliselt antud suurem kompetents, sealhulgas suurem vastutus piirkonna arengu eest.

Ajalugu

Soome jaotati Nikolai I poolt läänideks aastal 1831. Aastal 1870 liideti Turu lään ja Pori lään Häme lääniks. Pärast Teist maailmasõda anti suur osa Viiburi läänist ära Nõukogude liidule. Alles jäänud osast moodustus Kymi lään. Viimased muudatused Soome läänidesse tehti aastal 1997, kui 13 läänist jäi alles 6.
Edgard Koch

Edgard Koch (10. oktoober 1857 Tallinn – 6. aprill 1941 Hagenow) oli Eesti advokaat.
Ta lõpetas 1882 Tartu ülikooli õigusteaduskonna, Korporatsioon Estonia vilistlane.
Ta oli 1882–1887 Eestimaa Ülemmaakohtu kohtuameti kandidaat, 1887–1889 ülemmaakohtu ja Tallinna rae advokaat, 1880–1889 vandeadvokaadi abi, 1889–1939 vandeadvokaat Tallinnas. 1919 Vannutatud Advokaatide Nõukogu asutajaliige.
Läks ümberasujana Saksamaale.
Urmas Sutrop

Isiklikku

Urmas Sutrop on abielus filosoof Margit Sutropiga.
Diskograafia (meditsiin)

Diskograafia ehk seljaröntgenuuring (ladina keeles discographia) on röntgenuuringu liik. 
Seljaröntgenuuringu läbiviimiseks on vaja patsiendi lülivahekettasse kontrastainet süstida.
Johann von Uexküll

Kuritegu ja hukkamine

Johann von Uexküll piinas surnuks ühe oma Tallinnasse põgenenud talupoja (Suurepere Madis), minnes sellega vastuollu linnaõigusega, mille kohaselt aasta ja päeva (tegelikult ilmselt aasta ja 6 nädalat) linnas viibinud isik oli linna kaitse all.
 
„Aastal 1535 maikuu (7.) päeval hukati mõõgaga aulik Johann Uexküll Riisiperest. Ta oli oma talupoega esmalt mõnitanud ning raskesti piitsutanud ja siis ta paku sisse löönud ning kaks ööd seal suure külma käes kinni hoidnud, nii et tal jalad ära külmunud. Siis võttis ta puuhalu ja lõi talle külmavõetud jalgade alla ja seejärel puuga kaks korda vastu pead, nii et mees hinge heitis. Seda tunnistas tema (Uexküll) foogtide ja kodanikkude ees. Mahalöödud talupoja sõbrad ja tema vend olid temale tee linna kinni pannud; tema tuli siiski linna, ja nii kaebasid siis talupoja sõbrad tema peale. Ta tunnistas, ilma et teda oleks piinatud, et ta on nõnda toiminud, nagu ülal kirjutatud, ja pakkus palju raha, et sellest (surmamõistmisest) pääseda: seekidele ühe küla ning iga aasta kogu oma eluaja jooksul seekidele ühe sälitise rukkeid ja linnale 1000 marka. Seda ei võinud kohus lubada. Sündigu rikkaga samuti nagu vaesegagi! Jumal heida armu hingele! Johann Uexküll Riisiperest hakati viima hukkamispaigale väljaspool linnamüüre, oli linnavärava taha kogunenud hulk aadlikke, et teda päästa. Seepärast hukati ta häda sunnil Harju väravate vahel mõõgaga ja tema naisele anti tagasi kõik, mis tema taskust leiti, tema mõõk, surnukeha, kirikuriided jne. Ainult riided, mis tal seljas olid, kui teda hukati, kuuluvad timukale. Nendega pole rael mingit pistmist.“
Neid sündmusi on kujutatud filmis "Verekivi".
Bryan Clay

Isiklikku

Bryan Clay on 182 cm pikk ja kaalub 83 kg.
Ta abiellus Susan Smithiga. Neil on 2005 sündinud poeg Jacob, 2007 sündinud tütar Katherine (Kate) ja 2010 sündinud tütar Elizabeth (Ellie).
Robert von Rosen

Parun Robert Gottlieb von Rosen (vene Роман Романович фон Розен; 24. detsember 1790 Sõtke — 22. veebruar 1867) oli baltisaksa päritolu Venemaa riigitegelane. 
Ta oli leitnant, riiginõunik, Eestimaa kubermangu asekuberner 20. juulist 1852 kuni 12. detsembrini 1858 ja tõeline riiginõunik.
Käravete Raamatukogu

Käravete Raamatukogu on rahvaraamatukogu Järva vallas Käravetel endises algkoolihoones.

Ajalugu

Raamatukogu asutati 1925. aastal.
1944. aastal asus kogu Käravete 7-klassilise kooli koridori kappides, hiljem lava peal. Aastatel 1953-1954 Käravete mõisa saalis. 1963. aastast asus raamatukogu taas Käravete mõisas.
1973 sai Käravete raamatukogu rändvimpli ja tunnistati parimaks külaraamatukoguks.
1986. aastal sai raamatukogu töö eest rajoonis III ja vabariigis maaraamatukogudest II koha ja raamatukogutöötajate teenetemedali.
Alates 1991. aastast kuulub Käravete raamatukogu Ambla vallale.
Alates 2003. aastast asub kogu endise algkooli teisel korrusel.
Eesti haridus- ja teadusminister

Eesti haridus- ja teadusminister on ametis Eesti Vabariigi haridus- ja teadusministeeriumis Eesti valitsuses. Minister vastutab Eesti haridussüsteemi juhtimise ja arendamise eest, samuti uurimis- ja arendustegevuste juhtimise ja finantseerimise eest riigi tasandil.
Haridus- ja teadusministri määramiseks teeb ettepaneku Eesti peaminister.
Taasiseseisvumise järgse Eesti erakondade keeruka arenguloo ning levinud parteivahetuste tõttu on haridusministrid kuulunud mitmetesse parteidesse, ehkki mitu ministrit ise on (esindades eri erakondi) olnud ametis korduvalt. Nii esindas hiljem pikalt Reformierakonda kuulunud Paul-Eerik Rummo ministrina 1992–1994 Eesti Liberaaldemokraatlikku Parteid, hilisem IRLi liige Peeter Olesk 1994–1995 ERSP-d, hilisem sotsiaaldemokraat Peeter Kreitzberg Keskerakonda, hilisem reformierakondlane Mait Klaassen oli ministrina algul parteitu ja 1998. aastast Koonderakonna liige. Kahekordne minister Tõnis Lukas on esindanud haridusministrina nii Isamaaliitu kui ka selle järglast, Isamaa ja Res Publica Liitu. Sama erakonna teist eelkäijat nimega Ühendus Vabariigi Eest – Res Publica esindas minister Toivo Maimets. Ministeeriumit on juhtinud kõik Eesti suuremad erakonnad.
Kahekordsete haridusministrite seas on olnud Rein Loik (1989–1992 ja 1996–1997), Jaak Aaviksoo (1995–1996 ja 2011–2014), Tõnis Lukas (1999–2002 ja 2007–2011) ning ainsana kahe eri nime all minister olnud Mailis Reps (2002 Mailis Rand, 2005–2007 ja 2016–... Mailis Reps).
Pikima staažiga haridusminister on olnud Tõnis Lukas, kes oli haridusminister alla kolme aasta (25.03.1999–28.01.2002) ning haridus- ja teadusminister neli aastat ja ühe päeva (05.04.2007–06.04.2011). Kõigi teiste ühekordsed staažid on jäänud alla kolme aasta.
Haakrik

Haakrik (murdesõna; soome sõnast haaksirikko) on laevahukust randa uhutud laeva ja lasti riismed. Vana rannaõiguse kohaselt kuulus haakrik selle leidjale.
Saaremaa merepäevade jooksul korraldatakse haakrikulaata, kus kaubeldakse merendusega seotud vanavaraga.
Käsmu meremuuseumis on väljapanek haakrikust.
Kaitseliidu Keskkogu

Kaitseliidu Keskkogu on Kaitseliidu kõrgeim tegevust korraldav organ.
Keskkogu ülesannete seas on: Kaitseliidu üldtegevuse küsimuste arutamine, Kaitseliidu vanematekogu ja Kaitseliidu keskjuhatuse liikmete ning Kaitseliidu auliikmete valimine, Kaitseliidu eelarve kinnitamine.
Kaitseliidu keskkokku valitakse vaid Kaitseliidu tegevliikmeid ja need tegevliikmed on malevate juhatuste esindajad.
Johannes Ahun

Johannes Ahun (sündinud 22. detsembril 1987 Tallinnas) on eesti purjetaja ja muusik.
Ta osales purjetajana 2008. aasta suveolümpiamängudel (saavutas 33. koha) ja 2012. aasta suveolümpiamängudel (saavutas 30. koha).
Ta osales telesaates "Tantsud tähtedega" 2010. aastal, tema tantsupartner oli Kerstin Kruuse.
Ta mängis ansamblis Indigolapsed trumme aastatel 2005–2009. Tegutses bändis Improov koos Joosep Kõrvitsa ja Mattias Siitaniga aastatel 2011–2015. 2015–2016 aastatel vedas eest koos Cathy Sommeriga Hiiu kandle orkestrit. Mängis 2016–2017 aastatel hangi ja Hiiu kannelt instrumentaalansamblis Sinitrii koos Eva Väljaotsa ja Cathy Sommeriga. Aastast 2017 tegutseb audiovisuaalses kollektiivis OOPUS koos Mari Meentalo ja Aleksander Sprohgisega ning mängib seal analoogsüntesaatoreid.